**Alexander Sulzer** (s. 30. toukokuuta 1984 Kaufbeuren, Länsi-Saksa) on saksalainen jääkiekkovalmentaja ja -puolustaja, joka pelasi ammattilaisurallaan 2002–2019 Saksassa ja Pohjois-Amerikassa. Hän edusti NHL:ssä kuuden kauden aikana Nashville Predatorsia, Florida Panthersia, Vancouver Canucksia ja Buffalo Sabresia. Saksan DEL-liigassa Sulzer pelasi 12 kauden aikana 393 runkosarjaottelua. Saksaa kolmissa MM-kilpailuissa ja kaksissa olympialaisissa edustanut Sulzer joutui lopettamaan uransa kasvaimen takia. Pelaajauransa jälkeen hän on toiminut vuodesta 2021 valmentajana. Tammikuussa 2023 hänet valittiin Saksan maajoukkueen apulaisvalmentajaksi.

Ura
---

### Seuraura

#### Uran alku Saksassa (2002–2007)

Sulzer pelasi juniorina kotikaupungissaan ESV Kaufbeurenin joukkueessa, joka pelasi Oberligassa kaudella 2000–2001. Seuraavaksi kaudeksi Sulzer siirtyi Saksan pääsarjaan Hamburg Freezersiin, jossa hän ei kuitenkaan saanut vakiinnettua pelipaikkaansa, joten hän pelasi 2. Bundesligaan nousseessa Kaufbeurenissä. Nashville Predators varasi Sulzerin NHL:n vuoden 2003 varaustilaisuudessa vuorolla 92. Kaudeksi 2003–2004 Sulzer siirtyi pääsarjaan DEG Metro Starsiin. Kolmannella kaudellaan DEG Metro Starsissa Sulzer oli joukkueen avainpelaajia ja pelasi isossa roolissa. Hänet valittiin myös DELin tähdistöotteluun, ja hän teki uransa piste-ennätyksen. Kaudella 2006–2007 Sulzer oli sarjan tähtipelaajia, ja hänet valittiin toistamiseen tähdistöotteluun.

#### Siirto Pohjois-Amerikkaan ja NHL-ura (2007–2014)

Vuonna 2007 Sulzer teki kahden vuoden pelaajasopimuksen hänet NHL:ään varanneen Nashvillen kanssa. Kauden 2007–2008 Sulzer pelasi kokonaan Nashvillen farmijoukkueessa Milwaukee Admiralsissa, jossa hän teki 32 pistettä. Seuraavan kauden Sulzer pelasi lähes kokonaan AHL:ssä, mutta lisäksi hän pelasi kaksi ensimmäistä NHL-otteluaan. Ensimmäisen pelinsä hän pelasi tammikuussa 2009 Montreal Canadiensia vastaan. Tammikuussa Sulzer teki Nashvillen kanssa uuden kahden vuoden pelaajasopimuksen. Seuraavalla kaudella Sulzer valittiin Nashvillen NHL-kokoonpanoon harjoitusleirin kautta. Hän pelasi NHL:ssä 20 ottelua, joissa teki kaksi tehopistettä. Farmijoukkue Milwaukeessa Sulzer teki 36 ottelussa tehopisteet 7+23=30.

Sulzer aloitti kauden 2010–2011 pelaamalla Nashvillessä 31 ottelua. Hän teki otteluissa yhden maalin ja antoi kolme maalisyöttöä. Helmikuussa 2011 Nashville myi Sulzerin Florida Panthersiin, josta se sai vaihdossa seitsemännen kierroksen varausvuoron NHL:n vuoden 2012 varaustilaisuuteen. Loppukauden aikana Sulzer pelasi Floridassa yhdeksän NHL-ottelua.

Heinäkuussa 2011 Sulzer siirtyi Vancouver Canucksiin. Hän teki Vancouverin kanssa kahdensuunnan sopimuksen, jonka arvo on noin 700 000 dollaria, jos hän pelaa NHL:ssä. Sulzer pelasi Canucksissa vain 12 ottelua ja oli pääosan kaudesta kokoonpanon ulkopuolella. Hän siirtyi helmikuun lopussa Buffalo Sabresiin Cody Hodgsonin kanssa vaihtokaupassa, jossa Canucks sai Zack Kassianin ja Marc-André Gragnanin.

Sulzer aloitti kauden 2012–2013 NHL:n työsulkun takia DEL-liigan ERC Ingolstadtissa. NHL:n kauden alettua Sulzer pelasi vain 17 ottelua Sabresissa polvivamman takia. Kauden jälkeen hän teki vuoden jatkosopimuksen Sabresiin. Sulzer aloitti kauden 2013–2014 Sabresin farmijoukkueessa Rochester Americansissa, mutta hänet nostettiin takaisin ylös kymmenen ottelun jälkeen, kun valmentaja Ted Nolan halusi kokeneemman puolustajan kokoonpanoon. Sulzerin kausi päättyi kesken aivotärähdyksen takia.

### Paluu Eurooppaan

Sulzer sai enää kaudeksi 2014–2015 uutta sopimusta Pohjois-Amerikkaan, ja hän palasikin Eurooppaan. Sulzer teki viiden vuoden sopimuksen Saksan DEL-liigan Kölner Haieen.

Sulzer pelasi viiden kauden aikana Kölnissä 171 runkosarjaottelua. Pisteiden valossa paras kausi oli 2014–2015, jolloin Sulzer teki 26 pistettä 44 ottelussa. Sulzer ei saanut enää kauden 2018–2019 jälkeen jatkosopimusta Kölniltä, ja hän teki seuraavaksi sopimuksen Düsseldorfer EG:n kanssa.

Sulzer ei ehtinyt pelata yhtään ottelua Düsseldorfissa, kun häneltä harjoitusonnettomuuden jälkeen löydettiin lääkärintarkistuksessa hyvänlaatuinen kasvain kaularangan läheltä. Kasvain oli kuitenkin kohtuullisen suuri ja painoi jo hieman selkäydintä. Jos kasvain olisi löydetty myöhemmin, se olisi saattanut aiheuttaa alaraajahalvauksen. Sulzer lopetti uransa kasvaimen löydön jälkeen, mutta kasvain saatiin poistettua leikkauksella.

### Maajoukkueura

Sulzer kuuluu Saksan maajoukkueen runkopelaajiin. Hän pelasi vuonna 2003 nuorten MM-kilpailuissa, joissa Saksa putosi alkulohkoissa ja myöhemmin 1. divisioonaan. Seuraavana vuonna 1. divisioonan kilpailuissa Sulzer oli mukana nostamassa Saksaa takaisin A-tasolle voittamalla puolustajien pistepörssin. Sulzer teki debyyttinsä miesten arvoturnauksissa Itävallan MM-kisoissa vuonna 2005 pelaamalla kolme ottelua. Vuonna 2006 Sulzer valittiin Saksan joukkueeseen vuoden 2006 Torinon olympialaisiin. Samana vuonna hän edusti Saksaa 1. divisioonan MM-kilpailuissa. Seuraavana vuonna Sulzer oli Saksan joukkueessa, kun MM-kisat pelattiin Venäjällä. Hänet valittiin Saksan olympiajoukkueeseen toisen kerran Vancouverin olympialaisiin 2010. Samana vuonna hän pelasi Saksan MM-kotikisoissa.

### Valmennusura

Sulzer aloitti valmennusuransa Saksan kakkosliigan Eispiraten Crimmitschaussa, jonka taitovalmentajaksi hänet valittiin kaudeksi 2021–2022. Hänet nostettiin marraskuussa apulaisvalmentajaksi, ja hänen vastuullaan oli muun muassa pelaajien kehittäminen. Sulzer oli vuoden Crimmitschaussa, ja hän teki kaudeksi 2022–2023 sopimuksen DEL-liigan Fischtown Pinguinsin kanssa.

Sulzer teki tammikuussa 2023 kolmivuotisen sopimuksen Saksan maajoukkueen kanssa. Hän toimii maajoukkueessa Harold Kreisin apulaisvalmentajana.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2002–2003 | Hamburg Freezers | DEL | 18 | 0 | 1 | 1 | 18 | 5 | 0 | 0 | 0 | 12 | JMM | 6 | 0 | 2 | 2 | 14 |
| 2003–2004 | DEG Metro Stars | DEL | 46 | 4 | 1 | 5 | 51 | 4 | 0 | 0 | 0 | 8 | JMM d1 | 5 | 2 | 7 | 9 | 12 |
| 2004–2005 | DEG Metro Stars | DEL | 45 | 5 | 6 | 11 | 68 | – | – | – | – | – | MM | 3 | 0 | 0 | 0 | 4 |
| 2005–2006 | DEG Metro Stars | DEL | 48 | 3 | 15 | 18 | 82 | 13 | 3 | 6 | 9 | 22 | OK | 5 | 0 | 1 | 1 | 2 |
|  |  |  |  |  |  |  |  |  |  |  |  |  | MM d1 | 5 | 0 | 3 | 3 | 2 |
| 2006–2007 | DEG Metro Stars | DEL | 44 | 4 | 11 | 15 | 82 | 9 | 2 | 1 | 3 | 20 | MM | 6 | 0 | 0 | 0 | 4 |
| 2007–2008 | Milwaukee Admirals | AHL | 61 | 7 | 25 | 32 | 47 | – | – | – | – | – |
| 2008–2009 | Milwaukee Admirals | AHL | 48 | 8 | 26 | 34 | 44 – | – | – | – | – | – |
|  | Nashville Predators | NHL | 2 | 0 | 0 | 0 | 0 – | – | – | – | – | – |
| 2009–2010 | Milwaukee Admirals | AHL | 36 | 7 | 23 | 30 | 8 | 7 | 1 | 5 | 6 | 2 | OK | 4 | 1 | 0 | 0 | 4 |
|  | Nashville Predators | NHL | 20 | 0 | 2 | 2 | 4 |  |  |  |  |  | MM | 9 | 0 | 2 | 2 | 4 |
| 2010–2011 | Nashville Predators | NHL | 31 | 1 | 3 | 4 | 14 – | – | – | – | – | – |
|  | Florida Panthers | NHL | 9 | 0 | 1 | 1 | 0 – | – | – | – | – | – |
| 2011–2012 | Vancouver Canucks | NHL | 12 | 0 | 1 | 1 | 2 – | – | – | – | – | – |
|  | Buffalo Sabres | NHL | 15 | 3 | 5 | 8 | 6 – | – | – | – | – | – |
| 2012–2013 | ERC Ingolstadt | DEL | 21 | 2 | 14 | 16 | 8 – | – | – | – | – | – |
|  | Buffalo Sabres | NHL | 17 | 3 | 1 | 4 | 10 – | – | – | – | – | – |
| 2013–2014 | Buffalo Sabres | NHL | 25 | 0 | 2 | 2 | 8 – | – | – | – | – | – |
|  | Rochester Americans | AHL | 10 | 2 | 5 | 7 | 2 – | – | – | – | – | – |
| 2014–2015 | Kölner Haie | DEL | 44 | 6 | 20 | 26 | 36 | – | – | – | – | – |
| 2015–2016 | Kölner Haie | DEL | 30 | 3 | 13 | 16 | 18 | 15 | 1 | 2 | 3 | 6 |
| 2016–2017 | Kölner Haie | DEL | 39 | 2 | 4 | 6 | 12 | 7 | 0 | 0 | 0 | 0 |
| 2017–2018 | Kölner Haie | DEL | 32 | 0 | 8 | 8 | 18 | 5 | 0 | 1 | 1 | 2 |
| 2018–2019 | Kölner Haie | DEL | 26 | 1 | 9 | 10 | 16 | – | – | – | – | – |
| 11 kautta | yhteensä | DEL | 393 | 30 | 102 | 132 | 409 | 58 | 6 | 10 | 16 | 70 |
| 6 kautta | yhteensä | NHL | 131 | 7 | 15 | 22 | 44 | – | – | – | – | – |
| 4 kautta | yhteensä | AHL | 155 | 24 | 79 | 103 | 101 | 7 | 1 | 5 | 6 | 2 |

Lähteet
-------

* Alexander Sulzer *Eliteprospects.com*. Viitattu 13.5.2010.  (englanniksi)
* Alexander Sulzer The Internet Hockey Databasessa (englanniksi)
* Alexander Sulzer Legends of Hockey -sivustolla (englanniksi)

### Viitteet

1. 1 2 3 4 5 6 7 8 9  Elite Prospects
2. ↑  Alexander Sulzer versucht sein Glück in der NHL *eishockey.info*.  23.5.2007. Viitattu 13.5.2010.  (saksaksi)
3. ↑  Preds Sign Defenseman Alexander Sulzer to Two-Year Deal *predators.nhl.com*.  8.1.2009. Nashville Predators. Viitattu 13.5.2010.  (englanniksi)
4. ↑  Preds 2009 Training Camp Central *predators.nhl.com*.  30.9.2009. Nashville Predators. Viitattu 13.5.2010.  (englanniksi)
5. ↑  Predators send Sulzer to Panthers *NHL.com*.  25.2.2011. National Hockey League. Viitattu 25.2.2011. (englanniksi)
6. ↑  Player Bio – Player News – Alexander Sulzer *thehockeynews.com*. Viitattu 18.7.2011. (englanniksi)
7. ↑  Canucks trade Hodgson to Sabres *CBC.ca*.  27.2.2012. Canadian Broadcasting Corporation. Viitattu 29.2.2012. (englanniksi)
8. ↑  Canucks deal Hodgson, Sulzer to Sabres for Kassian, Gragnani *TSN.ca*.  27.2.2012. Bell Media. Viitattu 29.2.2012. (englanniksi)
9. ↑  Sabres sign D Alexander Sulzer to 1-year deal  6.7.2013. The Hockey News. Viitattu 13.5.2023. (englanniksi)
10. ↑  Bill Hoppe: Former Sabre Alexander Sulzer signs 5-year deal in native Germany *Buffalo Hockey Beat*.  1.5.2014. Olean Times Herald. Viitattu 13.5.2023. (englanniksi)
11. ↑  Bill Hoppe: Verteidiger Sulzer für fünf Jahre nach Köln, Collins zur DEG? *EishockeyNews*.  1.5.2014. Viitattu 13.5.2023. (saksaksi)
12. ↑  Oldie Alexander Sulzer kehrt zur Düsseldorfer EG zurück *Westdeutsche Zeitung*.  9.5.2019. Westdeutsche Zeitung GmbH & Co. Viitattu 13.5.2023. (saksaksi)
13. ↑  Frank Neußer: Nach Tumor-DiagnoseDEG-Abwehrspieler Alexander Sulzer beendet Sportkarriere *Express.de*.  5.9.2020. DuMont Rheinland. Viitattu 13.5.2023. (saksaksi)
14. ↑  Tobias Carspecken: "Es ist existenziell wichtig, dass die Saison stattfindet" *General-Enzeiger*.  28.10.2020. Viitattu 13.5.2023. (saksaksi)
15. ↑  Alexander Sulzer wird Co-Trainer in Bremerhaven  26.4.2022. Eispiraten Crimmitschau GmbH. Viitattu 13.5.2023. (saksaksi)
16. ↑  Martin Merk: Kreis comes full circle  30.1.2023. IIHF. Viitattu 13.5.2023. (englanniksi)